ગ્વાલિયર: બહેનપણી સાથે વોટ્સએપ વીડિયો કોલિંગ દરમિયાન માથા પર રિવોલ્વર તાકવાની મજાકે 21 વર્ષીય કરિશ્માનો જીવ લઈ લીધો. 72 કલાક હોસ્પિટલમાં સંઘર્ષ કર્યા પછી આખરે તે જિંદગીનો જંગ હારી ગઈ. સોમવારે સવારે તેણે દમ તોડી નાખ્યો. ઘટના 7 સપ્ટેમ્બરના રોજ લગભગ પોણા 12 વાગે ગ્વાલિયરની નારાયણ વિહાર કોલોનીમાં બની હતી. ઘટનાના સમયે કરિશ્માના પિતા રિટાયર્ડ સૂબેદાર અરવિંદ યાદવ પત્ની સાથે ચિત્રકૂટ ગયા હતા. મોટો દીકરો શિવમ સેનામાં છે અને તે રજા પર ઘરે આવેલો હતો, પરંતુ તે દિવસે તે ઇટાવા ગયો હતો, જ્યારે નાનો દીકરો દેવ જે દસમા ધોરણમાં ભણી રહ્યો છે, તે સ્કૂલે ગયો હતો. ઘરે કરિશ્મા એકલી હતી.